Dɣa yessuzel mmi-s nni amezwaru dɣa tneqqer-as di tmezuɣt-is, dɣa yenna-as : “ Ayen a yemma texḍaɛḍ-iyi akem-yexdaɛ Rebbi, waɛlah ula d wihin d gma ”, maḥsub ifaq-as, yuɣal imiren akken qqimen akken-nni, qqimen akken-nni, armi d azekka-nni imi iwala tageṭṭumtnni deg tmezuɣt-is, gma-s-nni nniḍen amezwaru, yenna-as : “ Teẓriḍ ”, yenna-as : “ Tezriḍ ”, yenna-as : “ Ass-agi ”, yenna-as : “ Ad nruḥ akken-nni, aɣrum ak-tefk yemma-k i keččini waḥd-k i nekkini waḥdi ”, yenna-as : “ Ad nruḥ ”. Teddem-d, mmi-s nni tga-as aɣrum n yirden, tarra-as zzit, tarra-as, tɛedda, teččur-as tacelwiṭ, tefka-as-t i mmi-s nni, arbib-nni ines, tarra-as winna n ugarcal (...), andakken-nni n uɣrum, imiren-nni arbib-nni ines texddem-as aɣrum uyennat ugarcal, mmi-s nni texddem-as aɣrum n yirden. Dɣa kul yiwen yerfed tacakuct-is, iruḥ. Armi wwḍen ar yiwet n tala, yenna-as : “ Iyya tura ad nečč cwiṭ n uɣrum, ad nsew aman ”, dɣa winna yesars-d aɣrum-is, winna yesars-d aɣrum-is, yenna-as : “ Ax a gma, nekk ad ččaɣ deg uɣrum-ik, kečč-nni ečč deg win-iw ”, yenna-as : “ Ala ! ”, yenna-as : “